Սերգո Զաքարիաձե

Սերգեյ Ալեքսանդրովիչ Զաքարիաձե (, ), վրացի խորհրդային դերասան։ ԽՍՀՄ ժողովրդական արտիստ (1958 թ.)։
Որոշ տվյալներով ծագումով հայ, Ջաքարյանների տոհմից, քանի , որ համարվում է նաև , վրաստանի և հայաստանի վաստակավոր արտիստ, երգիչ, գուսան` Գլախո Ջաքարյանի զարմիկը։

Կենսագրություն 
Սերգո Զաքարիաձեն ծնվել է 1909 թվականին Բաքու քաղաքում։ ՎԽՍՀ ժողովրդական դերասան Բուխուտի Զաքարիձեի եղբայրն է։ Կինոյում առաջին քայլերն արել է, երբ խաղում էր Ռուսթավելու անվան թատրոնում։ Բեմական գործունեությունն սկսել է 1926 թվականին։ 1928 թվականից Քութայիսի, ապա Թբիլիսիի Կ. Ա. Մարջանիշվիլու անվան վրացական թատրոնի, 1956 թվականից՝ Թբիլիսիի Շոթա Ռուսթավելու անվան թատրոնի (1969 թվականից նաև գեղարվեստական ղեկավար) դերասան։ Առաջին անգամ նկարահանվել է ռեժիսոր Սիկո Դոլիձեի «Վերջին խաչակիրները» կինոնկարում (1934), «Դարիկո» (1937), «Օր վերջին, օր առաջին» (1959), Ռեզո Չխեիձեի «Զինվորի հայրը» (1965) ֆիլմերում։ ԽՍՀՄ ժողովրդական դերասան Սերգո Զաքարիաձեն անձնավորել է կոմիկական, ռոմանտիկ, նուրբ հոգեբանական ու պատմական կերպարներ՝ Սիկո Դոլիձեի «Հանդիպում անցյալի հետ» (1966), Մինագո՝ Մինար Աբեսաձեի «Շուտով գարուն կգա» (1966), Լևան Ցինցաձե՝ Գեորգի Դանելիայի «Մի վշտանա» (1969), ֆելդմարշալ Բլյուխեր՝ Սերգեյ Բոնդարչուկի «Վաթերլոո» (1970), Զիբիլո (Կակաբաձեի «Կոլտնտեսականի հարսանիքը»), Փիբոսմանի (Նախուցրիշվիլու «Փիրոսմանի»), Էդիպ (Սոֆոկլեսի «Էդիպ արքա»), Ուրիել Ակոստա (Գուցկովի «Ուրիել Ակոսատ»), Լիր (Շեքսպիրի «Արքա Լիր») և այլն։ Թատրոնում և կինոյում (նկարահանվել է 1934 թվականից) Զաքարիաձեին առանձնապես հաջողվել են ժողովրդի պարզ զավակների կերպարները։ Կինոդերերից են՝ Տորգվայ («Վերջին խաչակիրները», 1934), Շադիման («Գեորգի Սահակաձե», 1942-1943), Գեորգի Մախարաշվիլի («Զինվորի հայրը», 1965) և այլն։

Սերգո Զաքարիաձեն մահացել է 1971 թվականին Թբիլիսիում։

Պարգևներ 
 ԽՍՀՄ պետական մրցանակ (1946, 1952)
 Լենինյան մրցանակ 1966
 «Պատվո նշան» շքանշան
 ԽՍՀՄ ժողովրդական արտիստ
 Լենինի շքանշան 
 Աշխատանքային կարմիր դրոշի շքանշան
 «Հայրենական մեծ պատերազմի ժամանակ Անձնվեր աշխատանքի համար» մեդալ
 Համամիութենական Լենինյան Կոմերիտմիության մրցանակներ
 Վրացական ԽՍՀ ժողովրդական արտիստ

Ծանոթագրություններ 

Վրացի դերասաններ
ԽՍՀՄ ժողովրդական արտիստներ
Մթածմինդա պանթեոնում թաղվածներ
Աշխատանքային կարմիր դրոշի շքանշանի ասպետներ
20-րդ դարի դերասաններ
Թբիլիսիի պետական համալսարանի շրջանավարտներ
Ստալինյան մրցանակի դափնեկիրներ
Լենինի շքանշանի ասպետներ
Վրացական ԽՍՀ ժողովրդական արտիստներ
Վրաստանի քաղաքական գործիչներ
ԽՍՀՄ Պետական մրցանակի դափնեկիրներ
«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Վրացի կինոդերասաններ
Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Թատրոնի վրացի դերասաններ
Խորհրդային դերասաններ
ԽՍՀՄ ԳԽ պատգամավորներ
Խորհրդային թատերական մանկավարժներ
«Աշխատանքային արիության համար» մեդալակիրներ